Sacrosancte Dei ecclesie Sancti Vincentii cui domnus Ado episcopus preest. Ego Rodulfus et uxor sua Engelberga donamus ad ipsam casam Dei aliquid ex rebus nostris in pago Lugdunense, in agro Priciacense, in villa Lierenco; terminat a mane et a medio die via publica, a sero Sancti Vincentii, a circio Sancti Johannis, habet in longo perticas XXVIII. Infra isto termino donamus ad ipsam casam Dei, eo tenore dummodo vivimus simul et filius noster Fulcherius teneamus et possideamus; et post nostrum amborum decessum, ad ipsam casam Dei perveniat et faciant rectores ipsius loci quod voluerint. Et unum pratum quod est ad summum, terminat a mane rivo percurrente, a medio die de ipsa hereditate, a sero et a circio via publica; infra isto termino faciant quod voluerint. Si quis hoc contradixerit, auri unciam componat. S. Radulfo et uxore sua Girberga. S. Waldierio. S. Eutardi. S. Aidinco. S. Walo.